Psalm 1 is ‘n Psalm wat baie duidelik die streep trek tussen die wat glo (die Psalm noem hulle die regverdiges), en hulle wat nie glo nie (die Psalm noem hulle die goddeloses). Die wyse waarop Psalm 1 hierdie onderskeid maak, is tweeledig van aard.
Eerstens wys die psalm op die eienskappe van die gelowige en die ongelowiges. Die ongelowige is iemand wat
Sommige mense, al sê hulle dat hulle glo, lewe nie werklik in ‘n verhouding met die Here nie. Dit wat hulle in die lewe rig en stuur is nie werklik God en sy Woord en sy Gees nie, maar eintlik niks anders as eie en ander menslike planne nie.
En al sou hulle — op die oog af — nog ‘n sukses van hierdie lewe maak, bestaan daar vir hulle nie werklik ‘n toekoms saam met God nie. Nie in hierdie lewe of in die lewe hierna nie. Soos hulle gelewe het, so sal hulle ook sterwe — sonder God. Hulle is soos kaf wat in die wind rondgewaai word. Daar is nie rigting of doel nie.
En daarom is hulle soos bome wat by water staan. Hulle dra vrugte op die regte tyd, en hulle blare verdroog nooit nie. Nie eers wanneer hulle hierdie gedeelte van die lewe verlaat nie. Juis omdat hulle geglo het, en Jesus Christus se opstanding daarom ook hulle opstanding geword het. En omdat Jesus Christus lewe, lewe hulle ook, vir altyd.
Ek kan ook nie nalaat (eggenote), om persoonlik my waardering uit te spreek vir dit wat N (en natuurlik jy) vir my en my gesin beteken het nie. Vir amper tien jaar was N ons ouderling met toewyding en deernis. My kinders, byvoorbeeld, het die eerste keer verstaan wat huisbesoek beteken nadat jy en N ons die eerste keer formeel besoek het. En dan praat ek nie eers oor al die informele besoekies en saam kuier nie. My kinders het ook gevra dat ek dankie sal sê vir al die besoeke, geskenkies en belangstelling wat jy en hy op so ‘n besondere manier in hulle getoon het. Die feit dat eenvan my kinders daarop aangedring om jou te sien Donderdagoggend net na ons gehoor van jou groot verlies, sê iets van dit wat julle vir hulle, en vir baie ander beteken het.
Jy het gevra, (eggenote), dat ons vanoggend iets sal sê oor die mooi herinneringe wat N agtergelaat het. Aan die een kant is dit baie maklik, maar aan die ander kant is dit bitter moeilik. Juis omdat daar so baie is om iets oor te sê.
En dit (eggenote), dit sal nooit weg wees nie. Mous sal so altyd by jou, en by julle, wees. Want die waardes wat hy uitgeleef is sal altyd by julle wees en bly. Dit waarvoor hy gestaan het, die liefde wat hy vir julle gehad het, sal nooit uit julle harte kan wyk nie. Want dit was opreg, dit was waar, dit was spesiaal.
Om soos N altyd nederig te gewees het, altyd te wou help, altyd te wou luister, altyd te wou deelneem aan die dinge wat saak maak, sê dat die Here in sy hart geleef het.
En dit kan nie eers sy dood uitwis nie. En daarom sal hy altyd by julle wees, en by ons. Veral waar ons juis die dinge uitleef waarin hy geglo het, en staan vir die dinge waarvoor hy gestaan het.
Kom ons eer sy lewe deur te lewe soos hy gelewe het. Kom ons wees ook bome wat by die water staan, wat die regte vrugte op die regte tyd dra en wie se blare nooit sal verdroog nie.
Verlang gerus na N, (eggenote). Jy mag maar, en jy moet. Want hy was vir julle besonders. En as jy verlang, onthou al die mooi dinge. Die humor, die omgee, die onvoorwaardelike liefde wat hy vir jou en die kinders gehad het.